Consorci de l'estany | Notícies | Descobrir els rentadors de Banyoles i conèixer les històries dels peixos de l’Estany els trets principals del Dia Mundial de les Zones Humides
Descobrir els rentadors de Banyoles i conèixer les històries dels peixos de l’Estany els trets principals del Dia Mundial de les Zones Humides
07-02-2017:CAM - Unes 50 persones participen de les activitats del Dia Mundial de les Zones humides promogut pel Tractat Ramsar.
El divendres 3 de febrer unes 22 persones van assistir a diverses xerrades sobre l’Espai Natural i medi ambient, i el diumenge 5 es va fer una ruta per descobrir els rentadors dels recs de Banyoles.
Banyoles, 6 de febrer de 2017.
Un any més el Consorci de l’Estany conjuntament amb l’agrupació naturalista LIMNOS i el Museu Darder, organitzen diverses activitats per celebrar el dia mundial de les zones humides; data que commemora la signatura del Conveni Ramsar l’any 1971 per a la protecció d’aquestes ecosistemes.
Una cinquantena de persones han participat aquest cap de setmana (els dies 3 i 5 de febrer de 2017) en els diferents actes organitzats pel Consorci de l’Estany, Limnos i el Museu Darder amb la col·laboració del projecte LIFE Potamo fauna, en motiu del Dia Mundial de les Zones Humides.
Les xerrades es van iniciar el divendres a la sala d’actes del Museu Darder, després de la inauguració de la Jornada a càrrec del Sr. Francesc Castanyer l’Alcalde de Porqueres i Vicepresident del Consorci de l’Estany. La primera xerrada va ser la presentació d’un treball de batxillerat per un estudiant: Marçal Alsina sobre l’abastament d’aigües al Pla de l’Estany: de les fonts i déus a l’Estany.
Després Carles Feo de Limnos van presentar els materials divulgatius de la web de Ramsar que expliquen com les zones humides poden reduir els riscos dels desastres naturals. A continuació Quim Pou i Rovira coordinador tècnic del projecte LIFE Potamo Fauna del Consorci de l’Estany va fer una presentació sobre “La gestió de les poblacions de peixos a l’Estany de Banyoles” on es van explicar la història d’introduccions de peixos a l’estany, les actuacions de control de les espècies exòtiques i la situació actual, tant de les autòctones com de les exòtiques. Finalment la última xerrada va ser sobre el Pla tècnic de gestió de la pesca a l’Estany a càrrec Miquel Campos i Llach Tècnic coordinador del Consorci de l’Estany.
La sortida del diumenge 5 de febrer de 2017 va ser una visita guiada pels recs de Banyoles a través dels seus rentadors a càrrec de Ramon Casadevall coautor del llibre “Qui té roba per rentar?”. La visita va començar cap a les 11 del matí i va transcorre des dels Banys Vells fins al Monestir a través del rec de la figuera d’en Xo, per tornar cap a l’Estany seguint el rec Major. Unes 30 persones van participar descobrint nombrosos rentadors que es troben a la ciutat de Banyoles. L’activitat va ser molt satisfactòria malgrat acabar sota el paraigua per la pluja.